وەزارەتی کارەبا لە حکومەت هەرێم کوردستان لە بەیاننامەیگ رەسیە ئاژانس شەفەق نیوز  وت:  "بوودە گەورەترین وێستگەی وزەی خوەر لە هەرێم کوردستان و عراق".
لە بەیاننامەگە وتیش:  توانای وێستگەکە 25 مێگاوات کارەبا دیرێد، و شمارەی فرڵیگ پانێڵ وەخوەی گرێد،  هەرلیوا  ژینگەدووسە و ئەو کارەبا ک بەرهەم کەێد وەگەرد تووڕ کارەبای نیشتمانی بەسیەێدەو.
وتیش؛ ئیرنگە "20% تا 30% کارەبای هەرێم کوردستان لە وزەی خوەر بەرهەم کریەێد، و حکومەت هەرێم کوردستانیش خوازێد ئەو بڕە زیای بکەێد و پڕۆژەی هاوشیوە بڕەسێدە ئەو ئامانجە".
خەرج پڕۆژەگە ١٠٠ ملیۆن دۆلارە، لەبان رووبەر ٥٩٠ دۆنم، و لە ماوەی یەک ساڵ تەواو بوود."
لە هەرێم کوردستان دوو وێستگەی کارەبای خوەر هەس کە توانای 3 مێگاوات دیرن، هاووەخت حکومەت بڕیار داگە وێستگەیگ کارەبا "وە خەرج 235 ملیار دینار وە توانای 100 مێگاوات" لە ناوچەی سۆران دروس بکەێد.
